സ്പീക്കറായിരുന്ന ശ്രീരാമകൃഷ്ണനെ വര്ക്ക് ഷോപ്പ് ഉദ്ഘാടനത്തിലേക്ക് താന് നേരിട്ട് ക്ഷണിക്കുകയായിരുന്നുവെന്ന് സന്ദീപ് നായര് തിരുവനന്തപുരം: സ്പീക്കറായിരുന്ന ശ്രീരാമകൃഷ്ണനെ വര്ക്ക് ഷോപ്പ് ഉദ്ഘാടനത്തിലേക്ക് താന് നേരിട്ട് ക്ഷണിക്കുകയായിരുന്നുവെന്ന് സന്ദീപ് നായര്. വ്യക്തി ബന്ധം വച്ചാണ് ക്ഷണിച്ചതെന്നും മറ്റ് ബന്ധമൊന്നും അന്നത്തെ സ്പീക്കറുമായി ഇല്ലായിരുന്നുവെന്നും സന്ദീപ് അവകാശപ്പെടുന്നു. സ്വപ്നയും ശ്രീരാമകൃഷ്ണനുമായി ബന്ധമില്ലെന്നും സന്ദീപ് പറയുന്നു. സ്വപ്നക്കൊപ്പം മുഖ്യമന്ത്രിയെ കണ്ടിട്ടില്ലെന്നും സ്വര്ണ്ണക്കടത്ത് കേസ് പ്രതി മാധ്യമങ്ങളോട് പറഞ്ഞു. സ്വര്ണ്ണം കടത്തിയിട്ടുണ്ടോ ഇല്ലയോ എന്ന് പറയുന്നില്ലെന്ന് പറഞ്ഞ സന്ദീപ്, നിരപരാധിയാണോ അപരാധിയാണോയെന്ന് വരും ദിവസങ്ങളില് അറിയാമെന്ന് പ്രതികരിച്ചു. തന്്റെ വീട്ടില് നിന്നും എടുത്ത സാധനങ്ങള് സ്വര്ണ്ണം കടത്തിയതിന് ഉപയോഗിച്ചതാണോയെന്ന് കോടതിയില് തെളിയിക്കട്ടെയെന്നാണ് നിലപാട്. സ്വപ്ന സുരേഷിനെ പരിചയപ്പെട്ടത് സരിത് വഴിയാണ്. കോണ്സുലേറ്റിന്റെ ചില കോണ്ട്രാക്ട് ജോലികളും ചെയ്തിരുന്നു. 2003ല് സ്വണ്ണക്കടത്ത് കേസുമായി ബന്ധപ്പെട്ടാണ് റമീസിനെ പരിചയപ്പെട്ടതെന്നും സന്ദീപ് വ്യക്തമാക്കി.The post സ്പീക്കറായിരുന്ന ശ്രീരാമകൃഷ്ണനെ വര്ക്ക് ഷോപ്പ് ഉദ്ഘാടനത്തിലേക്ക് താന് നേരിട്ട് ക്ഷണിക്കുകയായിരുന്നുവെന്ന് സന്ദീപ് നായര് first appeared on MalayalamExpressOnline.